Author: PPP
Last saved by: podeko_sek
Company: Úrad vlády SR

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č.
z 

k Návrhu koncepcie k niektorým aspektom štátnej služby

Číslo materiálu: |
Predkladateľ: | podpredseda vlády SR pre ekonomiku Ivan Mikloš
Vláda
A.	schvaľuje
A.1.	Návrh koncepcie k niektorým aspektom štátnej služby (ďalej „Návrh koncepcie“)
B.	poveruje

predsedu Úradu pre štátnu službu

B.1.	v spolupráci s podpredsedom vlády I. Miklošom koordináciou úloh spojených s realizáciou opatrení vyplývajúcich z tohto uznesenia

Termín: priebežne

C.    u k l a d á

všetkým ministrom a predsedom ostatných ústredných orgánov štátnej správy

C.1.    v spolupráci s predsedom Úradu pre štátnu službu identifikovať konkrétne štátnozamestnanecké miesta, ktoré budú obsadzované hromadným výberovým konaním v zmysle §15, ods. 3, písm. g) zákona č. 312/2001 Z.z. o štátnej službe, v súlade s Návrhom koncepcie

Termín:  do 31. mája 2002

ministerke financií

C.2.   zabezpečiť v rozpočtovej kapitole Úradu pre štátnu službu SR finančné prostriedky vo výške 4 milióny slovenských korún zo Všeobecnej pokladničnej správy na zabezpečenie hromadného výberového konania v zmysle bodu C.3. v súlade s Návrhom koncepcie

Termín: do 15. mája 2002

predsedovi Úradu pre štátnu službu

C.3.      v súlade s Návrhom koncepcie vydať všeobecne záväzný právny predpis podľa §15, ods. 10 zákona č. 312/2001 Z.z. o štátnej službe, ktorým sa určia podrobnosti hromadného výberového konania konania podľa §15, ods. 3, písm. g) zákona č. 312/2001 Z.z. o štátnej službe vrátane odborov štátnej služby, do ktorých sa uskutoční v roku 2002 hromadné výberové konanie 
Termín:  do 15.mája 2002

C.4.     zabezpečiť prípravu hromadného výberového konania v zmysle bodu C.3. v          súlade s Návrhom koncepcie
Termín:  do 30. júna 2002

C.5.      zabezpečiť informovanosť o hromadnom výberovom konaní v zmysle bodu C.3. v masmédiách a na vysokých školách 

Termín: do 30. júna 2002 a priebežne

ministrovi práce, sociálnych vecí a rodiny
predsedovi Úradu pre štátnu službu

C.6.      predložiť na rokovanie vlády SR analýzu zmeny prílohy č. 2 zákona č. 312/2001 Z.z. o štátnej službe (stupnice platových taríf štátnych zamestnancov) v súlade s Návrhom koncepcie

Termín: do 31. marca 2003

D.	o d p o r ú č a

všetkým ministrom a predsedom ostatných ústredných orgánov štátnej správy, ktorí prijali absolventov na ročnú stáž

D.1.	zriadiť medzirezortnú expertnú komisiu na zabezpečenie hromadného výberového konania v zmysle bodu C.3                                                                       

Termín: do 15. mája 2002

 Vykonajú:	

ministri
predsedovia ostatných ústredných orgánov štátnej správy